FÆLLES AKTION

af 30. mars 1999

vedtaget af Rådet på grundlag af artikel J.3 i traktaten om Den Europæiske Union i forbindelse med udnævnelsen af EU's særlige udsending til Kosovo

(1999/239/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3 og J.11,

under henvisning til de overordnede retningslinjer fra Det Europæiske Råd i Wien den 11. og 12. december 1998, og

uf fra følgende betragtninger:

Rådet udnævnte i sine konklusioner af 5. oktober 1998 Wolfgang Petritsch til Den Europæiske Unions særlige udsending til Kosovo, der på stedet skal handle på Den Europæiske Unions vegne under formandskabets ledelse og i snævert samarbejde med EU's særlige repræsentant for Forbundsrepublikken Jugoslavien;

Wolfgang Petritschs indsats har været med til at give Den Europæiske Union mulighed for at spille en fremtrædende rolle i de fredsbevarende bestræbelser for at løse krisen i Kosovo;

Wolfgang Petritsch bør have stillet de menneskelige og logistiske ressourcer til rådighed, der er nødvendige for, at han kan udføre sine opgaver -

VEDTAGET FØLGENDE FÆLLES AKTION:

Artikel 1

1. Den Europæiske Unions særlige udsending til Kosovo, Wolfgang Petritsch, i det følgende benævnt "EU's særlige udsending", der den 5. oktober 1998 blev udnævnt til på stedet at handle på Den Europæiske Unions vegne under formandskabets ledelse og i snævert samarbejde med EU's særlige repræsentant for Forbundsrepublikken Jugoslavien, skal fortsat spille en væsentlig rolle for at fremme Den Europæiske Unions politik i Kosovo.

2. Han skal med henblik herpå have stillet de menneskelige og logistiske ressourcer til rådighed, der er nødvendige for, at han kan udføre sine opgaver.

3. EU's særlige udsending skal følge retningslinjer fra og jævnligt med referat til formandskabet aflægge rapport til Rådet, efterhånden som der opstår behov herfor. Kommissionen tilknyttes fuldt ud.

Artikel 2

1. Til dækning af omkostningerne i forbindelse med EU's særlige udsendings mission opføres der et beløb på 510000EUR på De Europæiske Fællesskabers almindelige budget.

2. De udgifter, der finansieres ved hjælp af det i stk. 1 nævnte beløb, forvaltes i overensstemmelse med fællesskabets budgetprocedurer og -regler.

3. Den Europæiske Union finansierer infrastrukturen og de løbende udgifter i forbindelse med EU's særlige udsending, herunder godtgørelser og omkostninger til hjælpepersonale, der ikke er omfattet af udstationering. Medlemsstaterne og EU-institutionerne kan foreslå udstationering af personale, der skal arbejde sammen med EU's særlige udsending. Vederlaget til ansatte, som en medlemsstat eller en af Den Europæiske Unions institutioner måtte udlåne til EU's særlige udsending, afholdes af den pågældende medlemsstat eller institution.

4. Rådet noterer sig, at formandskabet, Kommissionen og/eller medlemsstaterne, hvis det bliver aktuelt, vil sørge for logistisk støtte i regionen.

5. De privilegier, immuniteter og øvrige garantier, der er nødvendige for, at den særlige EU-udsending og medlemmerne af hans personale kan gennemføre deres mission på tilfredsstillende måde, fastlægges sammen med parterne. Medlemsstaterne og Kommissionen yder den nødvendige støtte hertil.

Artikel 3

Denne fælles aktion træder i kraft på datoen for vedtagelsen.

Den gælder indtil 30. september 1999, medmindre den forlænges efter en fornyet gennemgang af bl.a. de administrative og finansielle aspekter.

Artikel 4

Denne fælles aktion offentliggøres i EF-Tidende.

Udfærdiget i Luxembourg, den 30. marts 1999.

På Rådets vegne

K.-H. FUNKE

Formand